Title: Siivouskoneet
Course: Puhtauspalvelualan perusteet

Ammattisiivous on nopeasti koneellistunut ja koneita käytetään yhä enemmän myös ylläpitosiivouksessa. Pienemmät ja kevyemmät koneet soveltuvat myös kalustettujen huonetilojen siivoukseen.

Siivouskoneiden käyttö siivouksessa helpottaa, nopeuttaa ja keventää työtä. Koneella saadaan parempi lopputulos kuin käsimenetelmillä ja työ on ergonomisesti helpompi suorittaa. Lisäksi pintamateriaalit pysyvät pidempään puhtaina ja paremman näköisinä.

Tässä osiossa tutustut erilaisiin siivouskoneisiin ja niiden käyttötarkoitukseen.

Siivouskoneet

Ammattisiivous on nopeasti koneellistunut ja koneita käytetään yhä enemmän myös ylläpitosiivouksessa. Pienemmät ja kevyemmät koneet soveltuvat myös jalustettujen huonetilojen siivoukseen. Lattiapinnat likaantuvimpina ja työllistävinä alueina tarvitsevat konemenetelmiä niin ylläpitosiivouksessa, perussiivouksessa kuin hoitomenetelmissä.

Ympäristövaatimukset, pintamateriaalit, kestävyys ja kierrätettävyys asettavat koneiden valmistajille haasteita. Kehitystyössä otetaan huomioon myös koneiden monikäyttöisyys. Siivouskone voidaan muuntaa lisävarusteilla toiseen käyttöön.

Siivouksessa käytettäviä robotteja kehitetään jatkuvasti. Esimerkiksi robottiyhdistelmäkoneiden käyttö yleistyy nopeasti suurien aulatilojen puhdistuksessa ja kiinteistöjen lasiseinien pesussa käytetään robotteja.

Siivouskoneiden käyttäjät toivovat koneelta ennen kaikkea kestävyyttä, toimintavarmuutta, monipuolisuutta, ergonomisuutta, turvallisuutta ja helppokäyttöisyyttä. Koneen käyttöön, puhdistamiseen ja huoltotoimiin on syytä laatia kunnolliset ohjeet tai valita vastuuhenkilö, jotta koneesta olisi iloa pitkäksi ajaksi.

Siivouskoneita käytetään helpottamaan, keventämään ja nopeuttamaan työtä. Siivouskoneet puhdistavat paremmin pintoja, ovat ergonomian kannalta hyvä valinta, lisäävät siivouksen taloudellisuutta sekä lisäävät siivoustyön arvostusta.

Siivouskoneiden tekniset tiedot

Siivouskoneiden teknisiä ominaisuuksia voidaan kuvata erilaisilla suuteilla, jotka ilmoitetaan esimerkiksi koneen arvokilvessä tai tuote-esitteessä.

Moottorin nimellisteho ilmoitetaan laitteen sähköverkosta ottaman tehon eli käytännössä virrankulutuksen. Nimellistehoa pidetään usein virheellisesti imurin imutehon mittana. Imurin tehoon eli siihen, kuinka hyvin lika saadaan poistettua pinnoilta, vaikuttavat kuitenkin alipaine, ilmavirtaus sekä putkisto ja käytettävät suuttimet.

Nimellisteho ilmoitetaan watteina (W) ja se merkitään myös koneen arvokilpeen. Ilmavirtaus ilmaisee, kuinka paljon ilmaa imuri imee tietyssä ajassa. Mitä suurempi ilmavirtaus on sitä paremmin imuri kuljettaa kevyttä likaa. Maksimiarvo saadaan, kun mittaus tehdään koneen imuaukosta ilman imuletkua ja -putkia.

Alipaine kuvaa sitä, kuinka suuren tyhjiön imuri pystyy muodostamaan säiliöön. Alipaineen kasvaessa imurin kyky imeä painavaa likaa ja likaa pinnan epätasaisuuksissa lisääntyy.

Imuteho ilmoittaa imurin todellisen, imemiseen tarkoitetun suorituskyvyn.

Likavesisäiliön tilavuudeksi ilmoitetaan se litramäärä, joka säiliöön voidaan imeä. Tilavuudella ei tarkoiteta säiliön bruttotilavuutta.

Käyntiääni ilmoitetaan desibeleinä (dBA). Käyntiäänen mittaustapa on standardoitu.

Kotelointiluokka ilmoittaa sen, miten kone on suojattu pölyltä ja kosteudelta, ja toisaalta koneen käyttäjä ja ympäristö laitteen sisäosissa olevien jännitteisten ja liikkuvien osien aiheuttamalta vaaralta. Kotelointitunnukset ja IP-luokitus kuvaavat eri kotelointiluokkia. Yleisin kotelointiluokka siivouskoneissa on roiskevedensuojaus, jota kuvataan kolmion sisään piirretyllä pisaralla. Kotelointiluokka merkitään koneen arvokilpeen.

Suojaluokka ilmaisee, miten käyttäjä on suojattu eristysvian aiheuttamaa kosketusjännitettä ja sähköiskua vastaan. Yleensä siivouskoneet ovat joko suojamaadoitettuja tai suojaeritettyjä. Suojausluokka merkitään arvokilpeen (käyttöeristystä ja suojamaadoitusta lukuun ottamatta).

Harjapaine kuvaa koneella aikaansaatavaa mekaniikkaa eli sitä, kuinka suuri paino lattiaan kohdistuu pinta-alayksikköä kohden. Harjapaine kasvaa lattiaan kohdistuvan painon kasvaessa ja pinta-alan pienentyessä. Hidaskierroksisten lattianhoitokoneiden harjapaine lisääntyy koneen painon lisääntyessä, jos työleveys pysyy samana. Nopeakierroksisten lattianhoitokoneiden ja yhdistelmäkoneiden harjapaineesta ei voi vetää johtopäätöksiä koneen painon mukaan, koska koneen koko paino lepää laikkojen päällä. Suuri harjapaine nopeuttaa esimerkiksi lattian peruspuhdistusta ja hiontaa.

Harjojen kierrosnopeus ilmaisee sen, kuinka monta kertaa harja pyörii minuutissa.

Purkausajalla tarkoitetaan aikaa, jolloin akuissa oleva teho käytetään loppuun. Purkausaika vaikuttaa akkujen kapasiteettiin. Mitä pidempi purkausaika on, sitä suurempi akkujen kapasiteettiarvo saadaan, eli konetta voidaan käyttää pidempään, jos koneen käyttöaika ei ole yhtäjaksoista.

Pumpun paine ilmaisee pumpun kehittämän paineen. Painehuuhtelukoneen veden virtaus ilmoittaa, paljonko vettä kone käyttää tiettynä aikana.

SIIVOUSKONEIDEN SÄHKÖTURVALLISUUS

Siivouskoneiden käyttäjän on perehdyttävä huolellisesti koneen käyttöohjeeseen ja toimintoihin ennen työn aloittamista, jotta ei aiheutettaisi vahinkoa itselle, muille, pintamateriaaleille tai kalusteille. Koneen arvokilven merkinnät osoittavat, minkälaisiin käyttöolosuhteisiin kone on tarkoitettu, eikä konetta saa käyttää kuin sille tarkoitetuissa käyttökohteissa. Jos koneessa ei ole esimerkiksi roiskevedenpitävä-merkkiä, se ei sovellu ulkokäyttöön.

Siivoustyössä tulee noudattaa seuraavia ohjeita:

- ennen koneiden käyttöönottoa varmistutaan siitä, että pistokkeet, liitäntä- ja jatkojohdot ovat ehjät. Viallinen liitäntäjohto ja pistoke aiheuttavat sähköiskuvaaran. Konetta ei saa käyttää, jos johto on haurastunut tai siinä on viiltoja tai murtumia. Halkeamat ja viillot paljastuvat johtoa taivuteltaessa. Rikkinäisestä johdosta on tehtävä heti ilmoitus. Johdon väliaikainen korjaus ei ole sallittua, sillä sähköiskun vaara jää jäljelle etenkin, jos konetta käytetään kostealla tai märällä lattialla.
- liitäntäjohtoa ei liitetä mielellään samaan jatkojohtoon esimerkiksi ATK-laitteiden kanssa.
- liitäntäjohto irrotetaan pistorasiasta vetämällä pistotulpasta, ei johdosta. Johdosta vetäminen löystyttää koneen ja pistotulpan liitoksia, ja johto voi lopulta irrota kokonaan, jolloin sähköiskuvaara on ilmeinen. Samasta syystä konetta ei voi siirtää johdosta vetämällä.
- johtoa ei säilytetä kuumien pintojen läheisyydessä, sillä johdon eristys haurastuu.
- johdon kelaus laitetaan koneen puolelta, jolloin johto vapautuu kierteistä ja se pysyy kauemmin eheänä. Johto kierretään pidikkeisiin löyhästi, jotta sähköjohdon kuparisäikeet eivät väsyisi ja katkeilisi. Samasta syystä johdon turhaa taivuttelua vältetään. Jos liitäntäjohto kelautuu koneen sisään, johto kannattaa käytön ajaksi vetää kokonaan ulos kelasta, ettei johto turhaan kuumene käytön aikana ja aiheuta eristeen haurastumista. Sama pätee kelattaviin jatkojohtoihin.
- mikäli koneen liitäntäjohdossa oleva pistotulppa ei sovi pistorasiaan, konetta ei saa käyttää ko. tilassa.
- liitäntäjohdon vetämistä oviaukon tms. kulkuväylän poikki vältetään ja johto asetetaan siten, ettei se joudu alttiiksi mekaaniselle vahingoittumiselle.
- siivouskoneilla työskennellään yleensä tiloissa, joissa on muutakin henkilökuntaa. Turvallisuussyistä liitäntäjohto irrotetaan aina, kun työ keskeytetään vähäksi aikaa. Työskentelyn loppuessa johto irrotetaan heti, jotta koneen puhdistus ja huolto voi tapahtua turvallisesti
- mikäli joudutaan käyttämään jatkojohtoa, käytetään vain yhtä. Jatkojohdon saa liittää pistotulppaan vain siinä huonetilassa, jossa työskennellään. Jatkojohdolla ei saa viedä sähköä huoneeseen, jossa on toisentyyppinen pistorasia. Jos koneessa on suojamaadoitus, myös jatkojohdon on oltava suojamaadoitettu. Liitäntäjohdon liitos tulee olla kuivalla pinnalla. Ulkona käytetään vain roiskevedenpitävää jatkojohtoa.
- toistuva sulakkeen palaminen on merkkinä koneen viallisuudesta. Koneen käyttö on lopetettava ja kone toimitettava korjaukseen.
- viallisten sähkökäyttöisten koneiden korjaukset on aina jätettävä sähköalan ammattilaisen tehtäväksi.

Sähkölaitteiden käytön turvallisuuteen vaikuttavat käyttöpaikan olosuhteet. Märissä tiloissa tai tilassa, joissa johtava tai osittain johtava lattia, sähköiskun aiheuttama vaara on tavanomaista suurempi. Tällaisia tiloja ovat esimerkiksi pesu- ja suihkutilat sekä uima-allastilat. Käytettäessä normaalia verkkojännitteistä konetta tällaisessa tilassa, esimerkiksi pestäessä pesuhuoneen lattiaa lattianhoitokoneella, tulee koneen olla suojamaadoitettu tai suojaeristetty.

Uusissa asennuksissa vaaditaan lisäksi laitetta syöttävä pistorasia usein suojattavaksi enintään 30 mA vikavirtasuojakytkimellä. Myös suojaerotettua tai suojajännitteistä laitetta voi käyttää. Märissä tiloissa tulee koneen olla roiskevedenpitävä (IP34).

SIIVOUSKONEIDEN AKUT

Akku koostuu positiivisista ja negatiivisista levyistä, jotka on upotettu elektrolyyttiin. Akku varastoi sähköenergian ja ladattaessa kemialliseksi energiaksi ja se puretaan sähköksi konetta käytettäessä.

Litium-akkujen (Li-ion) käyttö siivouskoneissa on yleistynyt. Litium-akut ovat kestäviä ja latautuvat nopeasti. Suljetuissa lyijyakuissa eli hyytelöakuissa akkuhappo on hyytelönä (geelihappo) tai se on imetty huokoisiin erottimiin (AGM-akku). Siivouskoneissa käytetään suljettuja akkuja niiden huoltovapauden vuoksi.

Akkujen käyttö ja huolto

Akkujen huoltoon sisältyy akkujen lataus ja avoimiin akkuihin lisätään myös akkuvesi. Erityyppisten akkujen käyttö ja huolto eroavat toisistaan ja konetta käyttävien henkilöiden on tutustuttava käytössä olevan akun ohjeisiin. Mikäli kone on ollut pitkään käyttämättä, akkujen varaustila on syytä tarkistaa, sillä akut purkautuvat käyttämättä ollessaan. Käytön jälkeen akut laitetaan lataukseen, viimeistään kun tehoa on jäljellä viidesosa kokonaistehosta. Koneen ohjauspaneelissa on yleensä merkinantolaite, joka ilmoittaa latauksen tarpeen. Akku ladataan sille tarkoitetulla varaajalla ohjeiden mukaisesti.  Yleensä siivouskoneissa varaaja on rakennettu koneen sisälle ja latauis alkaa, kun sähköjohto liitetään pistorasiaan.

Yhdistelmäkone

- yksi eniten käytetyimmistä koneista
- käytetään kovien lattioiden ylläpitosiivoukseen, lattianhoitoon ja peruspuhdistukseen
- yhdistelmäkone on toiminnoiltaan lattianhoitokoneen sekä veden-ja pölyimurin yhdistelmä
- käytetään tiloissa, joissa kalusteet tai rakenteet eivät estä koneen käyttöä

- koneet ovat:
  - kävellen
  - istuen tai seisten ohjattavia
  - uusimpina tulokkaina robotti-
yhdistelmäkoneet
- virtalähteenä ovat akut (voi olla vielä verkkovirtaisiakin)
- säiliötilavuudet vaihtelevat muutamasta litrasta useihin satoihin litroihin
- Työleveydet vaihtelevat n. 30 cm -->  yli 1m

Hyvän yhdistelmäkoneen ominaisuuksia

- kone on kooltaan työkohteeseen sopiva, kevyt  liikutella (kynnykset, hissi)
- kokoaminen ja käyttökuntoon laittaminen selkeää
- hallintalaitteet (ohjauspaneeli, kytkimet) selkeät ja käyttö helppoa
- hiljainen käyttöääni
- koneen suunnittelussa huomioitu ergonomia ja kestävä kehitys

Yhdistelmäkoneen toimintaperiaate

- koneen runkoon on koteloitu:
- vesisäiliöt puhtaalle ja likaiselle vedelle
- koneen moottorit: harja-, veto- ja imumoottori
- akkutilat ja akut
- harjakotelot
- imusuulake kokoaa likaveden likavesisäiliöön

Yhdistelmäkoneen käyttökuntoon laittaminen

- tutustu koneen käyttöohjeisiin
- kiinnitä vetoalusta +laikka tai pesuharja sekä imusuulake paikoilleen
- tarkista ylitäyttösuoja (mekaaninen tai elektroninen), suodattimet paikoilleen ja tyhjennysletkut (korkit kiinni)
- täytä puhdasvesisäiliö (max 50 ) ja annostele puhdistusaine lattian likaisuuden mukaan tai käytä annostelumekanismia
- koneessa voidaan käyttää myös pelkkää puhdasta vettä, erilaisia ionisoituja, otsonoitua tai ultra puhdasta vettä

Yhdistelmäkoneen käyttö

- moppaa irtolika lattialta pois
- laske vetoalusta ja imusuulake ala-asentoon (harja/laikka)
- säädä vedentulo likaisuuden ja pintamateriaalin mukaan
- kytke virta ja käynnistä toiminnot
- käytössä on tärkeää suunnitella ajoreitit mahdollisimman hyvin
- huomio, että laikan leveys on työskentelyleveys (ei imusuuttimen leveys)
- työskennellessä ajolinjat mentävä limittäin

Yhdistelmäkoneen puhdistus ja huolto

- irrota vetoalusta + laikka/harja ja imusuulake ja puhdista ne
- laikka pestään harjalla tai laikan keskiöllä
- imusuulake pestään tarvittaessa harjalla
- tyhjennä likavesisäiliö ja puhdista (käytä harjaa tarvittaessa)
- puhdista suodatin ja ylitäyttösuoja
- tyhjennä puhdasvesisäiliö jokaisen käyttökerran jälkeen ja puhdista
- pyyhi kone päältä, jätä kansi auki/raolleen
- akkukäyttöiset koneet laitetaan lataukseen

Veden- ja pölynimurit

- käytetään pääasiassa apukoneena lattian pesussa tai pölynimurin tavoin kuivan lian imurointiin
- kuivaa likaa imuroitaessa pölyn suodatus tapahtuu pölypussiin moottorin suodattimen ja poistoilman suodattimen kautta
- nesteitä ja kosteaa likaa imuroidessa, poistetaan suodatin ja pölypussi

Vedenimurin varustus

- imuletkut ja -putket ovat samat kuiva-ja märkäimuroinnissa
- nesteiden imuroinnissa käytetään vesisuulaketta, jossa nesteen kokoavat suulakkeen reunoissa olevat kumilistat
- ylitäyttösuoja, monissa imureissa se on kiinteä osa

Vedenimurin käyttäminen

- varmista, että kaikki tarvittavat osat ovat paikallaan
- lisää vesisäiliöön tarvittaessa vaahdonestoainetta
- kiinnitä imuletku ja putki paikoilleen sekä suulake, jossa on kumilistat
- imuroi vettä rauhallisin ja järjestelmällisin vedoin pestyltä alueelta, työskennellen kuivalla pinnalla
- imuroi ahtaimmat kolot ja lattialistojen reunat suoraan imuputkella

Vedenimurin puhdistus ja huolto

- tyhjennä säiliö nesteiden imuroinnin jälkeen
- säiliöön imuroidaan puhdasta vettä, jolloin imuletku ja –putki puhdistuvat
- huuhtele tai pese käytössä olevat suulakkeet
- pese säiliö ja jätä kansi auki kuivumisen ajaksi
- pyyhi kone päältä

Nopeakierroksinen lattianhoitokone

- kierrosnopeus yli 500 rpm/ min
- super high speed (SHS), kierrosnopeus 900-1500 rpm/min
- ultra high speed (UHS), kierrosnopeus yli 1500 rpm/min

  Mihin tarkoitukseen käytetään?

- lattiapintojen kovetukseen sekä kiillotukseen

Nopeakierroksinen lh-koneen toimintaperiaate

- verkkovirralla sekä akulla toimivia
- puhdistava/kiillottava/pintaa/vahapintaa kovettava vaikutus syntyy laikan hangatessa lattiaan suurella nopeudella
- pinta lämpenee laikan ja lattian välille muodostuvan kitkan ansiosta   -->   lattian pinnan epätasaisuudet ja kulumiset tasoittuvat

Nopeakierroksisen lattianhoitokoneen käyttö

- valitse ja kiinnitä laikka (tarkista kiinnitystapa)
- säädä varsi (kelluva tai porrasteisesti säädettävä)
- käynnistä kone vetoalusta irti lattiasta tai ohjeiden mukaisesti
- työskentely tapahtuu eteen-taakse suuntaisesti /aina eteenpäin U- käännöksin
- konetta ei saa käyttää paikoillaan, ettei lattiapinta kuumene tai vaurioidu

Nopeakierroksisen lattianhoitokoneen puhdistus

- irrota ja pese laikka
- pyyhi kone ja liitäntäjohto, tarkista samalla liitäntäjohdon kunto
- säilytä kone pysty-asennossa, jos mahdollista, harjavetoalustan alle olisi hyvä laittaa kulunut laikka

Tehtävät: