Title: Pintamateriaalit (tekstisisältö)
Course: Puhtauspalvelualan perusteet > Section: Pintamateriaalit

Ylläpitosiivouksessa materiaalien tunnistamisen merkitys on vähäinen, koska ylläpitosiivous toteutetaan puhdistusaineilla, joiden pH ei vahingoita materiaalia, ja siivousmenetelmillä, joissa veden määrä ja mekaniikka ovat vähäiset.

Käyttöönottosiivouksessa, perussiivouksessa ja hoidossa materiaalit sen sijaan pitää tunnistaa, jotta osataan valita käytettävät siivousaineet, välineet, laikat ja niiden karkeusasteet, sekä lattiamateriaalille soveltuvat menetelmät ja mahdollinen suojaus- tai hoitomenetelmä.

Tässä osiossa tutustut eri pintamateriaaleihin ja miten niitä puhdistetaan, hoidetaan ja suojataan.

- Lattiamateriaalit
Lattiat ovat kiinteistössä kovan rasituksen kohteena varsinkin silloin, kun lian sisään kantautumista ei ole kunnolla estetty. Lattioiden tehokkaan ja taloudellisen ylläpitosiivouksen edellytyksenä on, että kuhunkin kohteeseen valitaan tilan kulutukseen sopivin materiaali.
Lattiamateriaalin värillä, kuvioinnilla ja kuosilla on suuri vaikutus ylläpitokustannusten muodostumiseen. Hyvin vaaleissa ja tummissa väreissä lika näkyy hyvin, mikä johtaa tihentyneeseen siivoustarpeeseen. Neutraalit värit ja kuvioiden pinnat ovat siivouksen kannalta edullisin vaihtoehto.
Lattia on eniten kuluva osa kiinteistössä. On luonnollista, että lattiaan muodostuu myös pinttynyttä likaa. Mitä kevyempi ylläpitosiivous on suhteessa tilan käyttöasteeseen, sitä nopeammin lattiat pinttyvät ja tarvitsevat perussiivousta. Perussiivouksella tarkoitetaan pinttyneen lian poistamista lattioilta.
Lattiamateriaaleja valittaessa otetaan huomioon myös niiden vedenkesto-ominaisuudet. Kosteisiin ja runsaasti likaantuviin tiloihin valitaan vettä ja märkiä menetelmiä kestävät lattiamateriaalit. Nykypäivänä lattiamateriaalin valintaan vaikuttavat päästöluokat – pinnoitteesta ei saa haihtua vaarallisia kaasuja, karhennettu pinta esimerkiksi keittiöt, ympäristönäkökulmat esimerkiksi päällysteen elinkaari valmistuksesta – kierrätykseen.
Lattiamateriaalit kehittyvät jatkuvasti helppohoitoisemmiksi. Koko ajan kehitetään uusia menetelmiä, jotka täyttäisivät tiukempien standardien vaatimukset ekologisuuden, terveyden ja turvallisuuden suhteen. Esimerkiksi yhä useampia uusia muovipäällysteitä ei tarvitse suojata vahalla, vaan niitä hoidetaan lattianhoitokoneella tai uusimmille massalattioille riittää pelkkä yhdistelmäkoneella ajaminen. Linoleumin entistä kestävämpi pintakäsittely helpottaa siivousta.
Lattiamateriaalien erilaiset ominaisuudet helpottavat niiden tunnistamista. Materiaalin tunnistaminen on erittäin tärkeää perussiivouksessa, jotta voi valita materiaaleille oikeat menetelmät ja aineet, eikä pilaa lattiaa. Mikäli lattian pinnassa on tuntematon materiaali, voi ottaa selville materiaalin valmistajan ja kysyä materiaalin ominaisuuksia ja hoitoa koskevat ohjeet valmistajan tai maahantuojan asiantuntijalta.
Lattioiden käyttöönottosiivous
Lattioiden käyttöönottosiivouksella tarkoitetaan uudelle lattialle suoritettavaa ensimmäistä asennusvaiheen jälkeistä puhdistusta ja mahdollista suojausta. Käyttöönottosiivous pitää tehdä huolellisesti valmistajan ohjeiden mukaan, koska se vaikuttaa tulevaan lattian kunnossapitoon.
Käyttöönottosiivouksessa poistetaan materiaalin valmistuksessa jääneet aineet ja asennuksen aikana syntynyt lika. Käyttöönottosiivouksessa on usein vältettävä runsasta veden käyttöä, koska lattian kiinnitykseen käytetyt liimat saattavat olla tuoreita ja liueta tavallista herkemmin puhdistusaineisiin.
Huomioi valmistajan ohjeet
Aina ennen lattiapintojen siivousohjeiden laatimista on tutustuttava materiaalin valmistajan ohjeisiin. Valmistajat voivat laatia materiaaleilleen ylläpitosiivous-, hoito- ja perussiivousohjeet, jotka sisältävät myös suositukset käytettävistä siivousaineista ja sitoa lattianpäällysteelle myönnettävän takuun näiden suositusten noudattamiseen.
Lattiamateriaalit jaetaan:
  - puolikovat; muovimatot, muovilaatat, turvalattiat, linoleumi, korkkilattia, kumiset lattiapäällysteet, puiset lattiapäällysteet
  - kovat; luonnonkivi, raekivi, keraamiset laatat, mosaiikkibetonilattiat, betonilattiat
  - pehmeät; tekstiililattiat
Puolikovat lattiamateriaalit
Muovilattiat
Nykyisin muovisia lattiapäällysteitä on tarjolla erittäin runsas ja monipuolinen valikoima, josta löytyy sopiva materiaalivaihtoehto melkein kaikkiin tiloihin. Muovisia lattiapäällysteitä käytetään paljon sekä julkisissa tiloissa että kodeissa.
Muovisten lattiamateriaalien kehitykseen panostetaan voimakkaasti. Materiaalin vaikutus terveyteen ja ympäristöön on noussut yhä tärkeämmäksi valintakriteeriksi, jonka vuoksi muovin valmistuksessa käytettyjä raaka-aineita on tarvittu kehittää. Materiaalia kehitetään kestävämmäksi ja helpommin puhdistettavaksi ja lisäksi huomion kohteena ovat materiaalin askel- ja paloturvallisuus.
Rakenne ja ominaisuus
Yksiaineiset eli homogeeniset muovit ovat pinnasta pohjaan samaa aineseosta. Värit ja kuviointi toistuvat samanlaisina läpi materiaalin. Nykyisin on vaikea löytää markkinoilta puhtaasti yksiaineista muovi, koska valmistus- ja rakennusteknisistä syistä materiaalin kalvot ovat toisistaan poikkeavia. Pohjaan voidaan kiinnittää askeläänen eristämiseksi vaahtokerros ja pintakerros saattaa olla hoito-ominaisuuksien parantamiseksi muita osia tiiviimpi ja vähemmän pehmitinaineita sisältävä.
  - yleisimpiä käyttökohteita ovat kovaan kulutukseen joutuvat tilat, kuten koulut,   myymälät, toimistot, sairaalat jne.
  - aiemmin käytettiin myös märkätiloissa ja urheilutiloissa
Staattisen sähkön purkauksilta suojaavia muovilattioita käytetään tiloissa, joissa purkautuva sähkö saattaa haitata laitteiden toimintaa, esimerkiksi leikkaussalit ja elektroniikkateollisuuden tilat.
Nämä muovit voidaan luokitella homogeenisten mattojen ryhmään. Sähkönjohtavuus on saatu aikaan hiilikuidulla, ja staattista sähköä poistava rakenne erityismenetelmin.
Kerrokselliset muovimatot koostuvat erilaisista muovikerroksista. Kulutuskerroksena on nykyisin yleensä polyuretaani- (PUR). Alempien kalvojen koostumus vastaa yksiaineiden muovin koostumusta.
  - käyttökohteina keskikovan kulutuksen kohteissa, kuten sairaalat, vanhainkodit, päiväkodit, laboratoriot ja toimistot
Eriaineiset eli heterogeeniset muovilattiat ovat mattoja, jotka koostuvat muovisesta kulutuskerroksesta ja eriaineisista pohjakerroksista. Nykyisin eriaineiset muovimatot ovat pääasiassa joustovinyyliä.
  - käyttökohteina kevyeen kulutukseen joutuvissa julkisissa tiloissa ja kuivissa kodin tiloissa
Muovilattioiden pintarakenne ja erityisominaisuudet vaikuttavat materiaalin suojaukseen. Huokoiset muovilattiat pitää suojata heti uutena käyttöönottopuhdistuksen jälkeen, jotta lika ei pääse imeytymään huokosiin.
Tiivispintaisia ja kalvopintaisia muovilattioita ei tarvitse suojata. Päittäisessä puhdistuksessa käytetään lattian likaisuuden mukaan joko nihkeä/kosteapyyhintää tai yhdistelmäkonetta (punainen/oranssivihreä laikka tai pehmeä pesuharja). Puhdistusaineeksi soveltuu neutraali tai heikosti emäksinen aine. Pinttyneisiin ja likaisiin pintoihin emäksinen puhdistusaine. Lattian pinta voidaan käsitellä tensidejä sisältävällä puhdistusaineella ja kiillottaa nopeakierroksisella lattianhoitokoneella.
Muovi- Enomer-lattiat
  - Kotimainen, Upofloorin kehittämä ja valmistama
  - PVC- ja pehmitinvapaa lattianpäällyste
  - Valmistettu luonnonmineraaleista ja puhtaista termoplastisista polymeereistä.
  - Heterogeeninen rakenne
  - Saatavana mattoina ja laattoina
  - Ympäristöystävällinen valinta; voidaan käytöstä poistettaessa hävittää polttamalla ja käyttää energiajätteenä
  - Käyttökohteita mm. koulut, liiketilat, vanhain- ja päiväkodit, sairaalat ja toimistot
  - Erittäin kestävä
  - Alhaiset elinkaarikustannukset.
  - Kestää kemikaaleja, iskuja, painaumia ja naarmuntumistakin
  - Edullinen ylläpitää
  - Ei vaadi vahausta eikä kuivakiillotusta.
  - Lika ei pääse tunkeutumaan tiiviin pinnan läpi, päällyste on helppo ja kevyt puhdistaa.
  - Turvallinen käyttää
  - Pintakuvioinnin ansiosta hyvät kitkaominaisuudet.
  - Ei muodosta vaarallisia palokaasuja eikä ylläpidä tulipaloa.
  - Ei sisällä klooria, flataatteja, halogeeneja tai raskasmetalleja
  - Bakteerit eivät lisäänny
  - Antistaattinen materiaali
Käyttöönottopesu
  - Poista irtolika ja pese lattia koneellisesti yhdistelmä- tai lattianhoitokoneella.
  - Käytä punaista laikkaa ja heikosti emäksistä tai emäksistä puhdistusainetta.
  - Lattiaa ei saa pestä märillä menetelmillä ennen kuin 1 viikko on kulunut lattian liimaamisesta.
  - Puhtaan ja kuivan lattian voi haluttaessa käsitellä hoitavalla aineliuoksella.

Ylläpitosiivous
  - Poista irtolika. Käytä kuivia ja/tai nihkeitä menetelmiä.
  - Kosteampia menetelmiä on syytä käyttää vuorotellen kuivien menetelmien kanssa pinttymien ehkäisemiseksi. Huolehdi, että lattian pinta jää kuivaksi.
  - Käytä heikosti emäksistä puhdistus- ja hoitoainetta. Tarpeen vaatiessa voit käyttää konetuksessa vahvempaa hoitoainetta.
  - Lattianhoitokoneella ei saa Enomer-lattiaa kiillottumaan, mutta koneen käyttö yhdessä hoitoaineen kanssa puhdistaa tehokkaasti ja helpottaa lattian pitämistä puhtaana.
  - PERUSPESU tehdään kuin käyttöönottopuhdistus
Turvalattia
Kuuluu muovipäällysteiden ryhmään
Käytetään tiloissa joissa

  - liukastumisvaara (lattioilla vettä, rasvaa tms.)
  - esim. kovan liikenteen väylät, portaat, käytävät, liikennevälineet, keittiöt, pesutilat ja teollisuustilat.
  - Kitkaisen pinnan vuoksi hankalia puhdistaa mm. tiloissa joissa peseminen ei onnistu lattiakaivon puuttuessa
  - Turvalattia tulisikin puhdistaa mieluiten koneellisesti.
  - Turvalattiaominaisuus on saatu aikaan joko pinnan kohokuvioinnilla tai erilaisilla kiteillä.
  - Kiteet voivat olla PVC-muovisen kerroksen sisällä tai pinnassa, millä säädellään pinnan karheutta ja osin myös hoidettavuutta.
Käyttöönottopuhdistus
 Poista irtolika esim. imuroimalla. Pese lattia emäksisellä puhdistusaineliuoksella. Isommissa tiloissa voit käyttää yhdistelmäkonetta, pienemmissä lattianhoitokonetta, ja punaisia tai likaantuneemmalle lattialle sinisiä laikkoja. Harjakoneeseen keskikovat harjat. Huuhtele lattia huolellisesti.
Vahausta ei suositella. Maton turvaominaisuudet heikkenevät vahakalvojen vaikutuksesta.
Ylläpitosiivous
  - Puhdista lattia heikosti emäksisellä puhdistusaineella. Käytä nihkeää mikromoppia, Safety-moppia, kuivainmoppia, hankauspesintä tai pesuharjaa.
  - Isommissa tiloissa kannattaa käyttää yhdistelmäkonetta (mieluiten harjavetoalusta) aina kun se on mahdollista.
  - Hoitavan aineen käyttöä ei suositella.
  - Poista saostumat happamalla pesuliuoksella pH 2-5 (Kokeile ensin näkymättömään kohtaan). Neutraloi emäksellä ja huuhtele huolellisesti.
Perussiivous
  - Poista irtolika. Pese lattia emäksisellä, tai tarvittaessa vahvasti emäksisellä, puhdistusaineella. Noudata ainevalmistajan käyttöohjeita.
  - Pese koneellisesti yhdistelmä- tai lattianhoitokoneella, harjavetoalustalla (tai punaisilla tai sinisillä laikoilla). Käytä pienemmissä tiloissa hankauspesintä tai pesuharjaa. Huuhtele lattia hyvin.
  - HUOM! Vältä voimakkaita tahranpoistoaineita, ne saattavat vaikuttaa liimaan tai päällysteeseen.
Kumilattia
  - Ennen raaka-aineena luonnonkumi
  - Nykyisin käytetään synteettistä kumia, saatavilla sekä mattoina että laattoina
  - Synteettinen kumi valmistetaan kovassa lämmössä puristustekniikkaa käyttäen
  - Puristusvaiheessa irrotusaineeksi silikoni-alkoholiseosta
  - Tuotteen pinta on sileä, martioitu tai kohokuvioitu
  - Paksuus vaihtelee 2,0-5,0mm
Kumilattia on
  - hyvin kulutusta kestävä, soveltuvat kovan kulutuksen tiloihin
  - joustava, pystyvät häivyttämään esim. terävien esineiden jälkiä
  - hiljainen
  - kohokuvioinnin ansiosta turvallinen, askelvarma
  - Soveltuu käytettäväksi mm. urheilutiloissa, hisseissä, kouluissa ja päiväkodeissa,  lentokentillä ja odotushalleissa.
  - eivät kestä orgaanisia liuotteita, rasvoja, öljyjä, eivätkä vahvoja emäksiä (pH yli 12)
  - Naarmuttuvat jos käytetään hankaavia pesimiä ja/tai hankausaineita
  - ovat puolijohtavia
  - valmistetaan myös kalanterointi menetelmällä, jolloin niiden pinnassa ei ole käsittelyainetta
Käyttöönottopesu
  - Huolellinen, valmistuksessa käytetyn rasvamaisen suoja-aineen poisto
  - Puhdistus voidaan tehdä kun liimaus on täysin kuiva (aikaisintaan 2 vrk)
  - Irtolika poistetaan kuivilla ja nihkeillä menetelmillä
Koneellinen pesu
  - punainen laikka / pehmeä pesuharja
  - Butyylidiglygolia sisältävä puhdistusaine, pH alle 12
  - Noudata annosteluohjeita sekä vaikutusaikaa ja veden lämpötilaa
  - Poista pesuliuos vesi-imurilla tai yhdistelmäkoneella.
  - Suoja-aineen poistumisen huomaa liuoksen vaahtoamisesta ja kitkaisuuden lisääntymisestä.
  - Huuhtele ja anna kuivua.
Suojaus
  - Vahausta ei yleensä suositella. Kumi on tiivis materiaali, joka ei tarvitse vahasuojaa kulumista vastaan.
  - ESD-tiloissa, urheilutiloissa ja askelvarmuutta vaativissa tiloissa lattiaa ei vahata.
  - Ennen suojaukseen ryhtymistä tutustu valmistajan ohjeisiin
Ylläpitosiivous
  - Kuivat, nihkeät, kosteat ja märät menetelmät
  - Käytä yhdistelmäkonetta
  - Neutraali tai heikosti emäksinen puhdistusaine
  - Pidennät perussiivoustarvetta, kun käytät hoitavia aineita tarpeen mukaan
  - Pintaa voi hoitaa kuivakiillottamalla
Kumilattian peruspesu tehdään kuin käyttöönottopesu.
Linoleumi

Valmistus peräisin 1800-luvulta, tunnetaan luonnon materiaalina, ympäristöystävällinen, lämmin ja antistaattinen.
Raaka-aineet;
  - 33% pellavaöljy,
  - 33% puujauhe/korkkirouhe,
  - 33%kalkkijauhe,
  - väripigmentit, juuttialusta,
  - pintakäsittelyaine akrylaattia
Homogeeninen eli yksiaineinen materiaali,
  - voidaan kuluttaa pinnasta pohjaan saakka,
  - pellavaöljyn pitää päästä reagoimaan hapen kanssa, koska hapetusreaktio kovettaa pinnan kulutusta kestäväksi
  - keskikovaan kulutukseen, kuiviin tiloihin
  - vedensietokyky heikko
  - ei siedä emäksiä, pH tulee olla alle 10
  - liuotinaineiden sieto hyvä
Käyttöönottopuhdistus ja suojaus
  - Rakennuspöly ja roskat poistetaan kuivalla menetelmällä.
  - Pinta pestään neutraalilla tai heikosti emäksisellä puhdistusaineella (pH 6-8). Jos lattialla on paljon rakennusaikaista betonipölyä, käytetään pesuun heikosti hapanta puhdistusaineliuosta.
  - Vettä käytetään mahdollisimman vähän, ei liotusta. Pesu mieluiten yhdistelmäkoneella.
  - Pinta huuhdotaan ja kuivataan.
  - Lattian tulee kuivaa vähintään 6 h, mieluiten vuorokausi.
  - Uusimpia kestosuojattuja linoleumilattioita ei tarvitse suojata lainkaan käyttöönoton yhteydessä.
Ylläpitosiivous
  - Käytä puhdistukseen neutraalia, heikosti emäksistä tai hoitoainetta sisältävää puhdistusaineliuosta (pH 6-9).
  - Pese yhdistelmäkoneella ja punaista laikkaa käyttäen.
  - Hoitoaineen käyttö helpottaa ylläpitosiivousta sekä vähentää perussiivouksen tarvetta.
  - Käsimenetelmissä pyyhi lattia mikrokuituisella mopilla tai pyyhkeellä, käytä kuiva-, nihkeä- tai kosteapyyhintää.
  - Tahrojen poisto tuoreeltaan.
Peruspuhdistus ja hoito
  - Pese lattia heikosti emäksisellä puhdistusaineliuoksella ja yhdistelmä- tai lattianhoitokoneella. Käytä punaista pesulaikkaa.
  - Vanhoille ja pinttyneille lattioille, levitä puhdistusaineliuos puhdistettavalle alueelle, anna vaikuttaa 2-5 min ja pese pinta lattianhoitokoneella. Poista likaliuos yhdistelmäkoneella tai vesi-imurilla. Huuhtele tarvittaessa puhtaalla vedellä. Anna lattian kuivua.
  - Kuivalle pinnalle voidaan laittaa suoja-aine.
Korkki
  - Korkin pinnassa PVC-kalvo, joka lisää kestävyyttä ja hoito-ominaisuuksia
  - Kosteus on korkin pahin vihollinen, sopii vain kuiviin tiloihin
  - Raaka-aineena on luonnonkorkki, joka on Välimeren maan korkkitammesta
  - Korkin solukko on ontto, joten se on lämmin ja joustava
  - Korkkilaatat tehdään puristamalla ja liimaamalla korkkirouhetta, tai liuskoja.
  - Korkkilattiat ovat yksiaineisia tai kerroksellisia
  - Hiottu korkkilaatta on huokoinen, joka tarvitsee ehdottomasti pintansa suojaksi luonnonvahan tai öljyn.
  - Vahattu korkkilattia on tehty tehtaalla luonnon mehiläisvahalla ja parafiinillä
  - PVC-kalvopintaisessa on myös pohja vahvistettu muovikalvolla, paksuus vaihtelee 3-4mm ja pintakalvot 0,2-0,7mm
Vinyylikorkki
  - Vinyylin ja korkin yhdistelmä
  - Vinyylikorkkilattia on kuten tavallinen korkkilattia, mutta perinteinen korkki on pinnoitettu vinyylillä.
  - Kaksi kerrosta korkkia
  - Yksi kerros puuainesta
  - Päällimmäinen kerros vinyyliä
  - Vinyylikorkki on mukava jalalle, koska se on kimmoisa ja lämmin astua.
  - Kestävyys. Vinyylikorkki kestää kulutusta paremmin kuin moni kilpailijansa.
  - Askeläänieristys. Pehmeän materiaalinsa ansiosta vinyylikorkki eristää todella hyvin
  - Helppohoitoisuus. Vinyylikorkki pysyy helposti puhtaana. Suurin riski on lattian naarmuuntuminen esimerkiksi kivien pyöriessä lattian ja jalan välissä.
Ympäristöystävällisyys
  - Vinyyli pois lukien, korkkilattia on kokonaan luonnontuote, joka tulee suoraan puun kaarnasta.
  - kuoritaan useimmiten korkkitammesta noin yhdeksän vuoden välein.
Monipuolisuus
  - voi tilata kuvioituna, eli vinyylipinnalle voidaan printata erilaisia kuvioita, mikä vain silmää miellyttää.
  - Enää materiaali ei päätä lattian ulkonäköä vaan voit itse valita lattian kuosin.
Puiset lattiapäällysteet
Puuta on käytetty lattiamateriaalina vuosisatojen ajan. Puulattiat ovat edustustulojen, majoitustilojen ja urheilutilojen materiaaleja. Puuta käytetään massiivipuuna sekä parkettina. Puulattiat ovat joko lakattuja tai öljyttyjä.
Yleisin puulattia on parkettilattia
  - sauva- ja mosaiikkiparketti valmistetaan massiivi eli kokopuusta
  - lautaparketti rakentuu yleensä kolmesta kerroksesta puuta.
Puulattioihin käytettäviä puulajeja ovat tammi, pyökki, saarni, merbau, koivu ja pähkinä.
Ominaisuudet:
  - lämmin
  - miellyttävä kävellä
  - ei sähköisty
  - ei kestä veden pitkäaikaista vaikutusta
  - karkea lika naarmuttaa(hiekka)
Käyttöönottopuhdistus
Käsittelemätön puupinnalta poistetaan irtolika kuivin menetelmin ennen suojausta
Tehtaalla lakattu, öljytty tai kuumavahattu on käyttövalmis
  - Poistetaan asennuksen aikana tullut lika:
  - Kuivilla ja nihkeillä menetelmillä
  - Käytä tarvittaessa kosteita käsimenetelmiä tai yhdistelmäkonetta
  - Pehmeitä laikkoja
  - Neutraalia puhdistusainetta
  - Käytä mahdollisimman vähän vettä
Ylläpitosiivous
  - Tavanomaisen lian poistoon käytetään mietoa yleispuhdistusainetta, jonka pH on 6 – 8.
  - Puulattiaa hoidetaan kuivin ja nihkein, joko käsi- tai konemenetelmin. Jos lattialle jää vettä, kuivaa vesi välittömästi kuivalla mopilla tai pyyhkeellä.
  - Älä koskaan yliannostele äläkä käytä saippuaa tai vahoja (polymeerejä) sisältäviä puhdistus- ja hoitoaineita, sillä nämä aiheuttavat rasvaisen näköisen lattiapinnan.
  - Lakattua parkettia ei koskaan vahata.
Peruspesu
  - Puhdista lattia yhdistelmäkoneella pienellä vesi määrällä
  - Käytä pehmeitä laikkoja
  - neutraalia tai heikosti emäksistä puhdistusainetta
Käsittelemätön puupinta voidaan;
  - Lakata
  - Öljytä
  - Maalata
  - Vahata liuotevahalla
Laminaatti
Laminaatin käyttö in lisääntynyt kotitalouksien ohella myös etenkin hotelleissa ja tavarataloissa. Soveltuu kuiviin tiloihin. Laminaatin pintakerros on melamiinihartsilla kyllästettyjä kuitumateriaalikerroksia. Koristekalvo on puu- tai kivijäljitelmää. Kuitukerroksen alla on runkolevy, joka on kovalevy tai lastulevy. Laminaatit muistuttavat ulkonäöltään lautaparketteja, kivipintoja tai muovimattoja.
Käyttöönottopuhdistus
  - Asennuksen aikainen lika poistetaan kuivilla ja nihkeillä menetelmillä
  - Kosteapyyhintä tai yhdistelmäkoneen käyttö
  - Neutraali puhdistusaine
  - Tahranpoistossa taloussprii, puhdistettu bensiini tai asetoni >huuhtelu
Vältä
  - runsasta veden käyttöä
  - Emäksisiä aineita
  - Hankaavia menetelmiä
  - Kuivaa pinta tarvittaessa
Ylläpitosiivous
  - Käytetään neutraaleja puhdistusaineita
  - Kuiva-, nihkeä- ja kosteapyyhintää
  - Hoitavien aineiden ja vahojen käyttöä ei suositella
Peruspesu tehdään muuten kuin käyttöönottopesu, mutta tällöin puhdistusaine voi olla myös heikosti emäksinen.
Laminaattia ei saa suojata.
Kovat lattiamateriaalit
Kiviset lattiamateriaalit ovat vanhimpia tunnetuista lattianpäällysteistä. Kovien kivipintojen käyttöalue on laaja. Luonninkivi on ainutlaatuisten ominaisuuksiensa ansioista ollut kautta aikojen vaativien kohteiden arvostettu lattiamateriaali.
Luonnonkiven hyviin ominaisuuksiin sen kestävyys. Kivi on tiivistä ja kestävää ja se pysyy muuttumattomana vaikeissakin olosuhteissa paremmin kuin useimmat muut rakennusmateriaalit.
Kivi on taloudellista. Helppohoitoisuutensa ansiosta sen hoitokustannukset jäävät alhaiseksi. Koska kivi on pitkäikäistä, se on yksi kokonaistaloudellisimmista pintamateriaaleista.
Kivilattiat soveltuvat käytettäväksi erittäin kovan kulutuksen kohteissa, kuten sisääntuloauloissa. Kivi on palamaton aine, jonka kosteuden- ja kemikaalien kestävyys on hyvä. Suuren lämmönjohtavuutensa vuoksi kivi soveltuu hyvin lämmitettävien lattioiden pintamateriaaliksi. Ilman lattialämmitystä se on kylmä jalalle. Heikkoudeksi on laskettava sen kovuus ja heikko askeläänen eristävyys.
Marmori
  - Eniten käytetty luonnonkivi
  - Marmoroitunutta kiteistä kalkkikiveä
  - Väri vaihtelee louhintapaikan mukaan
  - Pohjoismainen kovempaa kuin Välimeren maiden
  - Käytetään edustustiloissa ja sisääntuloauloissa, mutta myös kosteissa tiloissa
Käyttöönottopesu
  - Poistetaan rakennuslika ja –pöly
  - Kuivat ja nihkeät menetelmät
  - Sementtitahrat poistetaan heikosti happamalla
  - Kostuta pinta ennen tahranpoistoa
  - Pese ja neutraloi pinta heikosti emäksisellä
  - Huuhtele ja kuivaa pinta
  - Marmori on arka happamille sekä vahvasti emäksille ja voimakkaan väriset puhdistusaineet voivat jättää väritahroja
Suojaus
Suojataan uutena, ettei lika imeydy huokoiseen materiaaliin
Pohjustusaineilla
  - Pohjustusainetta tai vahaa levitetään ohuina kerroksina, niin että huokoset täyttyvät
  - Saadaan vahoja himmeämpi pinta
  - Pohjustusaine sisältää runsaasti polymeerejä

  - Kristallointi= Kemiallinen reaktio, jossa kalkki muuttuu happaman kristallointiaineen kanssa reagoidessaan kalsiumfluoriksi tai kalsiumkloridiksi. Ei jää kalvoa, pinta tiivistyy, kovettuu ja kiillottuu.

Ylläpitosiivous
  - Puhdistusaineena neutraali tai heikosti emäksinen
  - Hoitavien puhdistusaineiden käyttö suositeltavaa
  - Pintapesu ja paikkavahaus riittävän usein
  - Kristalloidun lattian puhdistus neutraalilla tai heikosti emäksisellä, joka ei sisällä fosfaattia, liuotteita tai kerrostuvia suoja-aineita

Peruspesu
  - Pese pieni alue kerrallaan koneellisesti
  - Puhdistusaine vaikuttaa lyhyen aikaa
  - Marmori ei kestä vahvasti emäksisiä, joten vahanpoistossa erityistä varovaisuutta
  - Huuhtele lattia huolellisesti
  - Anna pinnan kuivua
  - Suojaa pinta tarvittaessa uudelleen
  - Kulunut kristalloitu pinta puhdistetaan huolellisesti → uusi kristallointi
Graniitti
Luja ja kestävä → sisältää kvartsia, on kovempi kuin marmori. Käytetään edustavissa kovan kulutuksen kohteissa.
  - Väriltään harmaata, vihertävää, punertavaa tai ruskeaa
  - Kiiltäväpintaista,
  - hiottua, hakattua,
  - hiekkapuhallettuna,
  - poltettuna
Käyttöönottopuhdistus
  - Kuivat ja nihkeät menetelmät
  - Sementtipohjaiset tahrat varovasti happamalla → kastele pinta ennen tahranpoistoa. Pese koneellisesti, punaista laikkaa käyttäen ja neutraloi pinta lopuksi emäksisellä puhdistusaineella.
  - Huuhtele ja kuivaa.

Suojaus
  - Yleensä graniittilattia on hiottu kiiltäväksi ja koviksi
  - Ei vaadi suojakäsittelyä

Ylläpitosiivous
  - Neutraaleja ja heikosti emäksisiä puhdistusaineita
  - Hoitavia aineita
  - Koneellisia menetelmiä
  - Sietää happamia ja emäksisiä aineita
  - Rasva ja värillinen lika voivat jättää tahran

Perussiivous
  - Pestään koneellisesti, käyttäen punaista laikkaa
  - Neutraali tai heikosti emäksinen puhdistusaine
  - Huuhtele lattia
  - Kulku-urat ja kuluneet alueet voidaan käsitellä hoitoaineella ja kuivakiillottaa
Kalkkikivi
  - Huokoinen, joka vastaa ominaisuuksiltaan ja hoidoltaan marmoria
  - Väriltään harmaata, ruskeaa tai punertavaa
  - Käytetään sisääntuloauloissa
Vuolukivi
Käytetään edustustiloissa
Käyttöönottopesu
  - kuivat ja nihkeät menetelmät, koneellinen menetelmä ja neutraali tai heikosti emäksinen puhdistusaine, huuhtele
  - Voidaan suojata kivisuoja-aineella tai pohjustusvahalla
  - Pinttyneiden tahrojen poisto tahranpoistosientä käyttäen
Raekivilattia
  - kuuluu teknisesti betonin pinnoitteisiin vaikkakin sitä hoidollisesti yleensä pidetään omana materiaalinaan.
  - valetaan paikan päällä. Sideaineena käytetään epoksihartsia ja varsinainen kulutuspinta muodostuu epoksiin kiinnittyneistä luonnonkivirakeista.
  - on saumaton, kosteutta ja kulutusta kestävä.
  - voidaan lakata, jolloin lika ei imeydy itse kivimateriaaliin.

Perusideana on se, että kosteus ja irtolika putoaa kivien väleihin, pinnan pysyessä siistinä, eikä se ole märkänäkään liukas. Tarkoitettu kohteisiin, joissa pinnalle tulee lähinnä kosteutta ja irtolikaa.
Käyttökohteet
  - Myymälät
  - Ravintolat
  - Näyttelytilat
  - Hiihtokeskukset
  - Myymälät
  - Ravintolat
  - Näyttelytilat
  - Hiihtokeskukset

Ominaisuudet
  - Kestävä ja edustava lattia
  - Yksilöllinen
  - Ei ole liukas
  - Mahdollisuus käyttää eri värejä

Raekivilattian puhdistus
Materiaalin puhtaana pitäminen on helpointa kohteissa, joissa sille kulkeutuu pääasiassa kosteutta, hiekkaa ja muuta irtonaista likaa, joka ei ole tahmeata. Kosteus haihtuu ja irtonaisen lian voi imuroida rakeiden väleistä pois.
Puhdistaminen on hankalampaa silloin, kun likaantuminen on sen tyyppistä, että lattiaa pitäisi pestä.
  - Kosteapyyhintää ei voi tehdä materiaalin kitkaisuuden vuoksi.
  - Lattiakaivollisissa tiloissa raekiven voi pestä letkulla ja harjalla, vaahdotuslaitteella tai korkeapainepesurilla.
  - Yhdistelmäkonepesu onnistuu tyydyttävästi telaharjakoneilla ja pienillä vesimäärillä, joskaan yhdistelmäkone ei pysty imemään tehokkaasti kaikkea vettä päällysteen pohjasta saakka.
Keraamiset lattiapäällysteet
Keraamiset lattianpäällysteet ovat yksi vanhemmista lattiamateriaaleista. Niiden käyttö on tunnettu tuhannen vuoden ajalta. Keraamisiin lattianpäällysteisiin kuuluvat keraamiset laatat ja tiilet. Valmistusmenetelmänä käytetään joko kuiva- tai märkäpuristamista.
Keraaminen laatta
Keraamisilla laatoilla on laaja käyttöalue niiden monipuolisen ominaisuuksien vuoksi. Voidaan käyttää sekä kuivissa että märissä tiloissa.Laatat ovat palamattomia ja kulutuskestäviä. Laattojen askelvarmuus saadaan aikaan tekemällä pinnasta epätasainen, jolloin muuten hyvät puhtaanapito-ominaisuudet kärsivät.
Käyttöönottopuhdistus
  - Lasittamattomat laatat on voitu suojata ennen saumausta pohjustusvahalla tai klinkkeriöljyllä → poista vahanpoistoaineella
  - Pesu tehdään aikaisintaan viikon kuluttua
  - Saumausainejäämät poistetaan heti saumaamisen jälkeen
  - Poista laatan pintaan jäänyt saumauslaasti suolahapolla
  - Kastele lattia → kyllästä saumat ja huuhtele
  - Pese koneellisesti
  - Punainen laikka
  - Neutraali tai heikosti emäksinen puhdistusaine
  - Huuhtele, kuivaa
  - Voi suojata kivisuoja-aineella
  - Ainakin saumat kannattaa suojata kivensuoja-aineella
Ylläpitosiivous
  - Kuivat, nihkeät, kosteat ja märät menetelmät
  - Märät tilat ylläpito siivotaan säännöllisesti ja huolehditaan saostumien poistosta
  - Sementtipohjaiset saumausaineet eivät kestä happamia aineita
  - Muovipohjaiset saumauslaastit kestävät happoja, mutta voivat vahingoittua yli + 60 asteen lämpötilassa
Peruspesu
  - Koneellinen pesu
  - Heikosti emäksinen puhdistusaine
  - Klooripitoinen puhdistusaine tarvittaessa
  - Ei samanaikaisesti klooria ja hapanta ainetta → hapan aine nopeuttaa kloorin haihtumista
  - Poista saostumat happamalla tai vahvasti happamalla
  - Huuhtele ja neutraloi emäksisellä aineella
  - Kuivaa pinta
Tiililattiat
Tiilien pääraaka-aine on savi, johon on sekoitettu mm. kvartsia, maasälpää ja hiekkaa. Tiili valmistetaan savesta joko märkä- tai kuivapuristamalla ja polttamalla yli 1000 asteen kuumuudessa. Värinsä tiili saa poltossa.
Tiili on kestävä, paloturvallinen, näyttävä, mutta kylmä ja koliseva sekä heikosti askeläänieristysnormit täyttävä.
Tiili on kuivien tilojen lattiamateriaali. Sen yleisin käyttökohde on julkisten tilojen aulat.
Uudet tiililattiat on käsiteltävä huokoisuuden poistamiseksi silikonilla, kivilattian suoja-aineella tai metalloidulla vesivahalla. Pinnan voi myös lakata. Lakkaus tehdään noin kuukauden kulutta pinnan asentamista.
Käyttöönottopesu
  - imurointi usein tarpeellinen → tiilipöly erittäin hienojakoista
  - Heikosti emäksinen puhdistusaine/emäksinen/vahvasti emäksinen koneellisesti
  - Poista happamalla sementtijäämät, anna kuivua hyvin
Voidaan suojata
  - Pohjustusvahalla
  - Kivensuoja-aineella
  - Metalloidulla vesivahalla (vahaa levitetään vain niin paljon, että huokoset täyttyvät, vaatii pitkän kuivumisajan)
  - Lakata (lakkaus muuttaa hieman tiilen ulkonäköä)
Mosaiikkibetonilattiat
Mosaiikkibetoni valmistetaan sementistä, kivirouheesta ja vedestä. Sideaineena on joko tavallinen sementti tai valkosementti, jonka joukkoon on sekoitettu halutut väriaineet. Massa voidaan valaa aluslattian päälle, tai lattia rakennetaan valmiista laatoista. Mosaiikkibetoni on huokoinen materiaali, joten se on syytä suojata heti rakentamisen jälkeen.
Käyttökohteita ovat mm. aulat, koulut, portaat ja myymälätilat.

Ominaisuudet:
  - erittäin hyvä kulutuskestävyys
  - palamattomuus
  - edustavuus
  - heikko happojen ja emästen kestävyys
  - kovuus
  - kylmyys
  - kolisevuus
Käyttöönottopuhdistus:
  - Irtolika poistetaan > kuivat ja nihkeät menetelmät
  - Pesu koneellisesti, punainen laikka
  - Neutraali tai heikosti emäksinen puhdistusaine
  - Saostumien poisto → neutraloi happaman aineen käytön jälkeen
  - Huuhtele ja anna kuivua
Suojaus:
Hoidetaan yleensä pesten yhdistelmäkoneella ja twister/timanttilaikoilla
Voidaan myös suojata
  - Pohjustevahalla
  - Metalloidulla vesivahalla (ei saa tulla liukkaaksi esim. portaat)
  - Kivensuoja-aineella
  - Kristalloida
Ylläpitosiivous
  - Puhdistusaineena neutraali tai heikosti emäksinen
  - Hoitavien puhdistusaineiden käyttö suositeltavaa
  - Pintapesu ja paikkavahaus riittävän usein
  - Kristalloidun lattian puhdistus neutraalilla tai heikosti emäksisellä, joka ei sisällä fosfaattia, liuotteita tai kerrostuvia suoja-aineita
Peruspesu
  - Tee tarvittaessa pintapesu heikosti emäksisellä/ emäksisellä aineella → Paikkavahaus
  - Tai pese koneellisesti vahanpoistoaineella
  - Vältä vahvojen happojen ja emästen käyttöä
  - Huuhtele
  - Anna kuivua
Betonilattiat ja Betonin pinnoitteet
Betoni tunnetaan parhaiten muiden pintamateriaalien aluslattiana. Se on kuitenkin yksi käytetyimmistä pintamateriaaleista. Useissa varastoissa, raskaan teollisuuden tiloissa, pysäköintitaloissa, autotalleissa jne.
Muovipinnoitteita lisäämällä siitä saadaan lattiapäällyste esimerkiksi märkätiloihin ja suurkeittiöihin.
Betoni on huokoinen materiaali ja tarvitsee pintaansa suoja-aineen hoidon helpottamiseksi ja pinnan siistinä pysymiseksi. Betonin pinnoitteiden pitää kestää hyvin emäksiä, sillä betoni itsestään on erittäin emäksinen tuote.
Betonin käsittelyssä käytettävät maalit ja lakat ovat joko vesi- tai liuoteohenteisia. Ne ovat varsinaisia pintakäsittelyaineita, jotka muodostavat tiiviin suojaavan pintakalvon.
Sideaineena käytetään hartseja. Aineet antavat pinnalle hyvän kemiallisen keston ja suojaavat mekaaniselta kulutukselta. Lakka- ja maalipintaisten lattioiden puhdistuksessa otetaan huomioon pintakäsittelyaineen laatu ja tilan käyttötarkoitus.
Betonin pinnoittaminen muovilla
Erilaiset muovipinnoitteet ovat yleistyneet betonin pinnoitteina. Lattiapinnoitusjärjestelmillä tarjotaan saumattomia lattiaratkaisuja, joissa yhdistyvät ergonomia, äänenvaimennuskyky, kauneus, käytännöllisyys ja helppohoitoisuus.
Muovipinnoitteen hyvänä puolena voidaan pitää sen hyvää vedenkestävyyttä. Lattia ei ole arka kuumallekaan vedelle. Siten se sietää runsastakin veden käyttöä puhdistuksessa, mikä on tarpeen mm. suurkeittiöissä ja elintarviketeollisuudessa. Muovipinnoitteet kestävät hyvin erilaisia puhdistusaineita.
 Epoksi-, akryyli ja polyuretaanipinnoitteet ovat osoittautuneet yleisominaisuuksiltaan parhaiksi betonilattian pintakäsittelyaineiksi. Pinnoitteet soveltuvat hyvin myös korjausrakentamiseen, koska useissa tapauksissa vanhaa pintamateriaalia ei tarvitse poistaa.
Käyttöönottosiivous:
  - poistetaan rakennusaikainen pöly, käytä tarvittaessa heikosti hapanta puhdistusainetta
  - pese lattia yhdistelmäkoneella
Ylläpitosiivous:
  - neutraali ja heikosti emäksinen puhdistusaine
  - nihkeä- tai kosteapyyhintä mikrokuituisella moppi- tai kuivainpyyhkimellä
Pehmeät lattiamateriaalit
Käytetään hotelleissa, ravintoloissa, neuvottelutiloissa, auditorioissa ja teattereissa.
Usein matot ovat suojakäsitelty likaantumista vastaan.
Tekstiilipäällysteitä
  - tekstiililaatat, silmukka- ja aukileikattu nukka
  - tekokuituiset tuftatut tai kudotut matot
  - villamatot tuftattuna tai kudottuna
  - Neulahuovat
  - Flokatut matot
Ominaisuudet
  - Akustisuus
  - Helppohoitoisuus
  - Sisäilman parantaja
  - Paloturvallinen
Flotex
  - Flotex- lattianpäällyste on ainutlaatuinen lattianpäällyste, jossa yhdistyvät vinyylilattian kulutuskestävyys ja tekstiililattian laadukkuus, lämpö sekä mukavuus.
  - Hightech-tekstiili, joka yhdistää muovi- ja tekstiilimaton.
  - Erinomainen kulutuskestävyys ja helppo puhdistettavuus johtuvat Flotexin valmistusmenetelmästä, elektrostaattisesta flokkauksesta sekä käytetyistä materiaaleista.
  - Kestävä ja hygieeninen
  - Vaimentaa askelääniä ja estää liukastumista
  - Vedenpitävä, ainoa aidosti pestävä tekstiililattianpäällyste.
  - Lämmin, mukava ja hygieeninen lattianpäällysteen, joka sopii kaikkiin julkitiloihin.
  - Antibakteerinen käsittely varmistaa tasaisen suojauksen bakteereja vastaan, ilman että puhdistus tai imurointi heikentäisi sitä. Se torjuu myös pölypunkkien lisääntymistä.
  - Sopii myös allergikoille, ftalaattivapaa
  - Pysyvästi antistaattinen.
  - Paljon kuosi- ja värivaihtoehtoja.
Puhdistus:
  - 70-80 % liasta on kuivaa likaa
  - Matot imuroidaan päivittäin
  - Säännöllinen tahrojen poisto
  - Aloitetaan tahrojen poisto yleispuhdistusaineella, jollei lähde niin sitten tahranpoistoaineella.
  - Tekstiililattian suojaukseen on sähköistymistä ja likaantumista vähentäviä aineita
  - Flotex-lattioiden pesu myös yhdistelmäkoneella
  - Peruspesu painehuuhtelukoneella