Title: Työtapahygienia
Course: Puhtauspalvelualan perusteet

Hyvällä hygienialla estetään haitallisten mikrobien pääsy pinnoille, ympäristöön, tuotteisiin ja ihmisiin.

Tärkeää on toimia niin, että mikrobien elinolosuhteet heikkenevät ja mikrobien lisääntyminen vähenee. Huolehtimalla henkilökohtaisesta hygieniasta, käsihygieniasta, suojainten käytöstä, aseptiikasta ja siivousvälineiden puhtaudesta sekä esivalmistellusta siivouksesta

Tässä osiossa opiskellaan:

- aseptinen työjärjestys
- eritetahradesinfektio
- käsihygienia
- henkilökohtainen hygienia

Työtapahygienia

Hyvällä hygienialla estetään haitallisten mikrobien pääsy pinnoille, ympäristöön, tuotteisiin ja ihmisiin. Hygieniasta huolehtimalla on vaikutukset terveyteen, turvallisuuteen, kustannuksiin, ympäristöön, yrityksen imagoon ja alan arvostukseen. Tärkeää on toimia niin, että mikrobien elinolosuhteet heikkenevät ja että mikrobien lisääntyminen vähenee.

Siivoustyö aloitetaan ylhäältä ja edetään alaspäin, esimerkiksi ensin pyyhitään kosketus- ja tasopinnat viimeksi lattia. Työssä edetään puhtaammilta pinnoilta likaisemmille tai siten, ettei mikrobeja siirretä kohteesta toiseen. Tätä työn toteuttamista nimitetään aseptiseksi työskentelyksi.

Siivouksessa puhdistuksen tulee kohdistua erityisesti pinnoille, joilta mikrobit leviävät kosketuksen välityksellä. Kosketuspintoja ovat esimerkiksi ovenkahvat, valokatkaisijat, portaikon kaide, hanat, wc-istuimen vesisäiliön veto- tai painonuppi.

Siivoustyössä käytettävien siivousvälineiden tulee olla puhtaita ja ehjiä sekä helposti puhdistettavia. Siivouksessa käytettävät siivousvaunut ja välineet sekä koneet puhdistetaan työpäivän jälkeen.

Likaiset siivoustekstiilit puhdistetaan ja lajitellaan käytön käyttäen  kertakäyttöisiä suojakäsineitä. Siivoustekstiilit pestään ohjeiden mukaisesti oikeissa lämpötiloissa ja käsitellään hygieenisesti. Puhtaita siivoustekstiilejä käsitellään puhtain käsin mahdollisimman vähän kontaminoitumisen ehkäisemiseksi.

Henkilökohtainen hygienia

Henkilökohtainen puhtaus on tärkeää niin asiakaspalvelun vuoksi kuin itse toiminnan vuoksi. Henkilökohtaisesta hygieniasta huolehditaan peseytymällä päivittäin. Henkilökohtainen hygienia on myös osa ihmisten omasta hyvinvoinnista huolehtimista.

Palveluhenkilöstön on tärkeää pitää huolta jatkuvasti myös ulkoisesta olemuksestaan; siisti ja tarkoituksenmukainen vaatetus sekä puhtaat kammatut hiukset. Myöskään voimakkaita hajusteita ei suositella.

Käsihygienia

Kädet ovat siivoojan tärkeimmät työvälineet. Käsien puhtaudesta ja kunnosta tulee pitää hyvää huolta. Hyvä käsihygienia on laaja kokonaisuus, kokonaisuuteen liittyy myös ihon kunnosta huolehtiminen, lyhyet lakkaamattomat kynnet ja koruttomuus työtä tehdessä. Suurin osa tartunnoista leviää käsien ja kosketuskohtien välityksellä.

Käsien pesu lisää omaa työturvallisuutta ja edistää myös tartuntojen torjuntaa. Käsien kunnolliseen puhdistukseen on kiinnitettävä huomiota kaikissa asiakaskohteissa. Käsien pesu on tarpeellista esimerkiksi aina kun, käsissä on näkyvää likaa, siirrytään työstä tai työvaiheesta toiseen, wc:ssä käynnin jälkeen, eritetahran poiston jälkeen ja kun kädet tuntuvat tahmeilta, kosteilta tai kun käsiin on kertynyt käsihuuhdetta.

Hyvään käsihygieniaan kuuluu myös käsien desinfiointi. Levitä käsihuuhde kuiviin puhtaisiin käsiin. Käsihuuhde ei toimi lian läpi eikä pese likaa pois. Ota huuhdetta riittävästi 2–3 painallusta käsien koon mukaan. Muista myös hieroa sormenpäät, sormien välit, rystyset, peukut, hiero huuhde täysin kuivaksi.

Pese kädet oikein!

https://www.youtube.com/watch?v=9ntoDJ34WZE

Suojaimet

Siivoustyössä tarvitaan aina ammattiasuja ja työjalkineita, mutta usein myös suojaimia. Yleisimmin käytössä ovat suojakäsineet ja -jalkineet sekä kuulon-. silmien- ja hengityssuojaimet.

Suojainten on oltava eurooppalaisten mukaisia ja CE-merkittyjä. Määräys koskee sekä työssä että vapaa-aikana käytettäviä suojaimia, kuten pään-, hengityksen-, silmien- ja kuulonsuojaimia sekä suojakäsineitä. -jalkineita ja -vaatetusta.

Työnantaja on velvollinen hankkimaan suojaimet, jos tapaturman tai sairastumisen vaaraa ei voida välttää tai riittävästi rajoittaa teknisin toimenpiteiden tai työtä organisoimalla. Suojainten täytyy olla työn vaatimusten mukaiset, tarkoituksenmukaiset ja käyttäjälleen sopivat ja henkilökohtaiset. Työnantajan on huolehdittava suojainten asianmukaisesta toimintakunnosta järjestämällä niiden säännöllinen huolto ja tarvittaessa uusittava ne. Työntekijän on hoidettava huolellisesti käyttöön annettuja suojaimia ja ilmoitettava havaitsemistaan vioista ja puutteista.

Työ- ja suojavaatteet

Työntekijöiden siisti, edustava ja työhön sopiva työvaatetus rakentaa osaltaan yrityksen imagoa. Siivoustyössä riittää usein tavallisen työvaatetuksen käyttö. Kosteiden tilojen siivouksessa voidaan kuitenkin tarvita muovista suojaesiliinaa ja kumisaappaita ja pölyisissä tiloissa suojapäähinettä.

Siivoojan työssä jalkoihin kohdistuva rasitus on suuri. Sopivalla työjalkineella rasitusta voidaan vähentää ja ehkäistä rasitusoireiden syntymistä.

Suojakäsineet

Suojakäsineitä käytetään suojamaan käsiä ammatti-ihotaudeilta ja tapaturmilta sekä hygieenisistä syistä ja tartuntatautien leviämisen ehkäisemiseksi. Suojakäsineet voivat suojata mekaanisilta (viillot, pistot, repäisyt, hankaus), kemiallisilta /siivousaineet), termisiltä (kuumuus, kylmyys, roiskeet) ja biologisilta tekijöiltä.

Suojakäsineiden tarve määritellään työssä esiintyvien vaarojen ja altistumien pohjalta. Suojakäsineitä käytetään siivouksessa aina, jos kädet kostuvat puhdistusaineliuoksessa ja kun liuoksen pH on yli 8 tai alle 6. Suojakäsineiden materiaali valitaan siten, että se kestää käytettävien aineiden, kuten esimerkiksi liuotteita.

Suojakäsineet voivat olla kestokäyttöisiä ja materiaaliltaan kumia, muovia, nahkaa ja tekstiiliä sekä näiden tai muiden materiaalien yhdistelmiä.

Muovi eli vinyylikäsineet ovat edullisia, mutta saattavat aiheuttaa käyttäjälleen iho-ongelmia, ne ovat myös ympäristön kannalta huono vaihtoehto sisältäessään PVC-muovia.

Nitriilikäsineiden on todettu olevan suojaavuudeltaan parempia kuin vinyylikäsineiden ja mekaaniselta lujuudeltaan yhtä vahvoja kuin lateksikäsineet. Nitriilikäsineet eivät myöskään allergisoi, kuten lateksikäsineet ja ne voi hävittää polttamalla. Kertakäyttöisiä käsineitä käytetään esim. eritetahradesinfektiossa ja epidemia tilanteissa.

Suojakäsineitä ei tulisi käyttää yhtäjaksoisista 30 minuuttia kauempaa, jotta kädet eivät kostu liiaksi. Käytön jälkeen kestokäyttöiset suojakäsineet pestään ensin päältä, sen jälkeen otetaan pois kädestä, pestään sisäpuolelta ja kuivataan ilmavasti. Suojakäsineet ovat aina henkilökohtaiset ja niiden tulee olla sopivan kokoiset.

Kertakäyttöiset suojakäsineet suositellaan vaihdettavaksi jokaisen tilan siivouksen jälkeen ja sosiaali- ja terveydenhuollon kohteissa jokaisen potilaan/ asukkaan ympäristön puhdistamisen jälkeen.

Suojakäsineitä ei voi desinfioida, koska desinfiointiaineet pehmittävät ja haurastuttavat käsineiden materiaalia, käsineistä tulee likaa ja aineita läpäisevä.

Eritetahran poisto

Erite on ihmisen tai eläimen

- verta
- virtsaa
- ulostetta
- oksennusta
- limaa, ysköstä
- solunestettä

Veri ja eritteet ovat hyviä kasvualustoja mikrobeille. Eritetahra poistetaan välittömästi ja jokainen on velvollinen poistamaan eritetahran havaittuaan sen. Eritetahra poistetaan tilasta ja pinnoilta aina ensimmäisenä, ennen muita työtehtäviä.

Eritetahran poistoon tarvitaan

- käsihuuhdetta
- kertakäyttöisiä suojakäsineitä
- kertakäyttöpyyhkeitä, hyvin imevää materiaalia
- suojaesiliina
- roskapusseja
- eritetahradesinfektio käyttöliuos

Eritetahran poistamiseen tarvitaan desinfioivia puhdistusaineita. Tarjolla on aineista sekä valmiita käyttöliuoksia, että tiivisteitä, joista valmistetaan käyttöliuos.

Tiivisteestä valmistettuun käyttöliuokseen merkitään, mikä aine on kyseessä, vahvuus,  valmistuspäivä tai viimeinen käyttöpäivä sekä tekijän nimimerkit.  Käyttöliuoksen säilyvyysaika ja käyttökelpoisuus tarkistetaan aineen tuotelehdestä.

Märkä erite

Esivalmisteltu siivous

Esivalmisteltu siivous tarkoittaa siivoustekstiilien kostuttamista keskitetysti siivouskeskuksessa, vesi ei kulje mukana. Puhdistusmenetelmä valitaan aina lian määrän ja laadun mukaan. Työssä kuitenkin suositellaan nihkeitä menetelmiä.

Käyttöliuos valmistetaan puhdistusaineen ohjeiden mukaisesti vain sen verran mitä päivän aikana tarvitset. Käyttöliuospullo tyhjätään ja pestään hyvin päivän päätteeksi sekä kuivatetaan ilmavasti (myös korkki). Tutkimustulokset osoittavat suuria mikrobimääriä jo 3 päivää vanhoissa käyttöliuoksissa. Käyttöliuoksella kostutetaan siivoustekstiilit valitsemasi menetelmän mukaisesti.

Kostutetut siivoustekstiilit ovat käyttökelpoisia 3-4 tuntia (pidempään kosteana säilytettäessä mikrobimäärät nousevat kosteuden myötä). Niitä säilytetään kostuttamisen jälkeen siivousvaunussa kannellisessa astiassa tai pusseissa likaantumisen estämiseksi.

Siivousväline vaihdetaan riittävän usein puhtaaseen / käännetään välineestä puhdas puoli lian ja mikrobien leviämisen estämiseksi (esim. pyyhe/ moppi). Tämän hetken hygieniasuositusten mukaisesti pyyhkeestä käytetään 4 pintaa/ pyyhe. Likainen tai kulunut väline levittää likaa ja mikrobeja pinnalta toiselle. Ohuessa kertakäyttöisessä pyyhkeessä voi olla vain 2 käytettävää pintaa/ pyyhe.

Esivalmisteluwebinaari - WebinarGeek

Testaa tietosi:

Perehdy työtapahygienia osion opetusmateriaaliin ja sen jälkeen testaa tietosi. Testissä on 15 oikein/väärin väittämää. Sinun tulee saada kaikki 15 väittämää oikein, jotta olet läpäissyt tehtävän. Testissä olevat väittämät vaihtuvat jokaisella kerralla.

Aineisto